Tanefsit-is: Utudert yedder d awḥid, ur yesɛi ni gma-s ni weltma-s, win i d-yekkren d awḥid yettili ahcic: Utudert d awḥid, win yellan iman-is hcic aṭas, (Sb. 193).Tuder-is yesɛedda-ttid d ambur, seg temẓi is-taɛkes iɛac-d tallit-nni taberkant n tugdi d imenɣi: Tasuta-nsen, akken ma llan, ulac win ihennan; daɣ netta, xerben-as lexyuḍ.. (Sb. 17) Utudert, arẓen-as wafriwen; segmi yezweǧ irruḥ yeǧǧa taddart-is, yedder di cwal ur yufi iman-is tameṭṭut i dyewwi ur as-tefki lahna: Segmi itt-id-yewwi, terra-as luḍa d asawen. (Sb. 23) Ɣas akken tcenf-as-tent, maca netta yesber, yenna ahat ad d-yass was ad tuɣal ɣer laɛqel-is imi netta iḥemel-itt: Utudert, tuɣ yettwarez, yeɣli-d fell-as uzaylal: win tcudd tayri, yettmundul wallaɣ.